Interakcie liekov
Dobrý deň,
chcem sa spýtať, či môžem kombinovať lieky Oramellox 15mg a novalgin 500mg,v akom časovom rozpätí po užití oramelloxu môžem užiť liek novalgin? 
Ďakujem
Dobrý deň.
Ďakujeme za Vašu otázku.
Maximálne plazmatické koncentrácie meloxikamu (Oramellox) sa dosiahnu v priebehu piatich až šiestich hodín, a polčas vylučovania je až 20 hodín. V prípade silnej bolesti je možné podať liek Novalgin o 12 hodín. Vzhľadom však na to, že výdaj liekov je viazaný na lekársky predpis, o ich súčasnom užívaní musí rozhodnúť lekár.
Prajem pekný zvyšok dňa.
S pozdravom
Mgr. Barbora Bičanovská